El diañu (curtiumetraxe)

El diañu ye un curtiumetraxe d’animación español de 2018, escritu y dirixíu pol asturianu Samuel Fernandi. La película combina la mitoloxía asturiana, más en particular la lleenda del Diañu Burllón, con una historia enraigonada na tradición minera de Asturias.

 Argumentu 
La historia céntrase en Xuan Vallina, un mineru asturianu qu’atopa metanes un castañéu un caballu blancu raru, con una mancha prieta na frente. Xuan nun sabe qu’en realidá l’animal ye’l Diañu Burllón de les vieyes lleendes, nes que naide yá nun cree. El curtiumetraxe narra la confrontación ente la tradición minera y la mitoloxía popular asturiana, emplegando una animación tradicional sobre manera en blanco y negro con illustraciones llimpies.«El Diañu». Laboral Cinemateca (en fr-FR). Consultáu’l 1 de payares de 2025.

 Voces 
José Antonio Lobato (Xuan), Carmen Gloria García (Maruxa) y Pepe Mieres (El Diañu).««El diañu» salta a los dibuxos». La Voz de Asturias. 21 de payares de 2017. Consultáu’l 1 de payares de 2025. 

 Producción 
El Diañu foi’l proyectu de fin de cursu de Samuel Fernandi nel Master d’Animación de la Universidad Politécnica de Valencia. EP (30 de marzu de 2019). «Un corto del Máster de Animación de la Universitat Politècnica viajará a varios festivales». Las Provincias. Consultáu’l 1 de payares de 2025. La so creación emplegóse l’animación tradicional 2D dixital.«El Diañu de Samuel Fernandi y Ane de David P. Sañudo, nuevos Cortometrajes en Distribución de Laboral Cinemateca».

 Premios y reconocimientos 
Dende 2018 ye parte del Catálogu de Curtiumetraxes de Laboral Cinemateca pa la so distribución y promoción en certámenes cinematográficos.

El curtiumetraxe foi seleccionáu y premiáu en dellos festivales nacionales ya internacionales. Ente los sos reconocimientos inclúyense:«El cortometraje El Diañu, de Samuel Fernandi, seleccionado en varios festivales nacionales especializados en cine de animación». Laboral Cinemateca. Consultáu’l 1 de payares de 2025.

 Premio Encuentro Audiovisual de Jóvenes nel Festival Internacional de Cine de Valencia - Cinema Jove 2018.
 Meyor Curtiumetraxe d’Animación y Meyor Banda Sonora nel Feelmotion Film Festival.
 Selección na Students Competition del Festival Internacional de Cine d’Animación de Bilbao Animakom 2019.
 Selección nel Cortoons Festival de Gandía (2019).
 Selección na Sección Oficial d’Animación del VI Festival de Cine y Televisión Reino de León.

 Referencies 

 Enllaces esternos 

Categoría:Cine asturianu
Categoría:Películes_d%27animación
Categoría:Películes_dramátiques